cyanic-selkie/wikianc huggingface dataset:
গুগল ক্লাউড প্ল্যাটফর্ম
ভারতে বিস্তার
গুগল ক্লাউড প্ল্যাটফর্ম (জিসিপি) অঞ্চলটি ভারতে ২০১৮ সালে লাইভ হয় । মুম্বাইয়ের ক্লাউড অঞ্চল - এটি গুগলের মূল অবকাঠামো, ডেটা অ্যানালিটিক্স এবং এআই / এমএল ব্যবহার করে - গণনা, বিগ ডেটা, স্টোরেজ এবং নেটওয়ার্কিং সহ বেশ কয়েকটি পরিষেবা সরবরাহ করে।
গুগল ক্লাউড এখন ভারতে সরকারী খাতে বর্ধমান ক্লাউড সুযোগগুলি সন্ধান করার জন্য তাদের প্রচেষ্টা চালাচ্ছে। পূর্ণ ক্লাউড সার্ভিস প্রোভাইডার (সিএসপি) এমপ্যানেলমেন্ট অর্জনের জন্য ইলেকট্রনিক্স এবং তথ্য প্রযুক্তি মন্ত্রকের (মেইটওয়াই) সাথে নিবিড়ভাবে কাজ করছে।
এর লক্ষ্য সরকারী ক্লায়েন্টদের এআই এবং মেশিন লার্নিং ক্ষমতা সহ অন্তর্নির্মিত, চটজলদি এবং সুরক্ষিত বহু-ক্লাউডের অভিজ্ঞতা থাকতে সহায়তা করা।
আয়
গুগল ক্লাউড তাদের ব্যবসা রিপোর্টে প্রকাশ করেছিল যে তার বার্ষিক আয় হার ৮ বিলিয়ন ডলার ছড়িয়ে পড়েছে - এটি তার প্রতিদ্বন্দ্বীদের জন্য এক উদ্বেগজনক সংবাদ।
২২৭
২২৭ গ্রেগরীয় বর্ষপঞ্জির একটি সাধারণ বছর।
ধৃতিমান চট্টোপাধ্যায়
ধৃতিমান চট্টোপাধ্যায় ( জন্ম- ৩০ মে ১৯৪৫) হলেন একজন ভারতীয় বাঙালি চলচ্চিত্র অভিনেতা। সত্যজিৎ রায়, মৃণাল সেন অপর্ণা সেনের মতো বিখ্যাত চলচ্চিত্র নির্মাতা ও পরিচালকদের ছবিতে অসামান্য অভিনয় দক্ষতার গুণে যারা জনপ্রিয়তা লাভ করেন তাদের অন্যতম হলেন তিনি। নিজস্বতায় তিনি বাঙালি বুদ্ধিজীবীদের কাছে প্রিয় অভিনেতা। তিনি দীপা মেহতা এবং জেন ক্যাম্পিয়নের মতো সুপরিচিত চলচ্চিত্র নির্মাতাদের সঙ্গেও ইংরেজি চলচ্চিত্রে কাজ করেছেন।
জন্ম ও প্রারম্ভিক জীবন
ধৃতিমান চট্টোপাধ্যায়ের আসল নাম সুন্দর চট্টোপাধ্যায়। তার জন্ম ১৯৪৫ খ্রিস্টাব্দের ৩০ মে কলকাতায়। তার পিতামাতা দুজনেই ছিলেন ফিল্ম সোসাইটির সদস্য। কলকাতার মধ্যবিত্ত শিক্ষিত সমাজে সাহিত্যের সঙ্গে সিনেমার সম্পর্ক ছিল এবং সেই পরিবেশেই তিনি বেড়ে উঠেছেন। তার পড়াশোনা কলকাতার সেন্ট জেভিয়ার্স কলেজিয়েট স্কুল, প্রেসিডেন্সি কলেজ এবং দিল্লি স্কুল অফ ইকোনমিক্সে। দিল্লিতে পড়ার সময়ে তিনি থিয়েটারের সঙ্গে সক্রিয়ভাবে যুক্ত হন।
কর্মজীবন
প্রথমদিকে কিছুদিন ধৃতিমান আকাশবাণী কলকাতা কেন্দ্রের খণ্ডকালীন ঘোষকের কাজ করেন। তারপর তিনি মুম্বাই-এর এক বিজ্ঞাপন সংস্থা- হিন্দুস্থান-থমসনে কাজ নেন এবং নিজের সৃজনশীল দক্ষতার গুণে 'ক্রিয়েটিভ ডাইরেক্টর' পদে উন্নীত হন। কিন্তু পরবর্তীতে চলে আসেন চলচ্চিত্র জগতে। ১৯৭০ খ্রিস্টাব্দে সত্যজিৎ রায়ের প্রতিদ্বন্দ্বী ছায়াছবিতে নায়কের ভূমিকায় অবতীর্ণ হয়ে অভিনয় জীবন শুরু করেন। মৃণাল সেন পদাতিক সিনেমার পরিকল্পনা হাতে নেবার পর মূল চরিত্রে ধৃতিমানকে বেছে নিয়ে ছিলেন। সহপাঠী অপর্ণা সেনের সঙ্গে তার ভালো বন্ধুত্ব ছিল। তার পরিচালিত প্রথম সিনেমা ‘৩৬ চৌরঙ্গি লেন’-এও ধৃতিমান অভিনয় করেন। অভিনয়ে অসামান্য পারদর্শিতায় দক্ষ অভিনেতার তকমা নিয়ে বাংলা থেকে শুরু করে হিন্দি, ইংরেজি, সিংহলি ভাষাতেও সমান্তরাল ধারাতে কাজ করছেন। বহুমাত্রিকতাই হল ধৃতিমানের পছন্দ ও স্বভাব। সেকারণে বলিউডের ব্ল্যাক, কাহানি’, ‘এজেন্ট বিনোদ’, ‘পিংক সহ কয়েকটি সিনেমায় কাজ করলেও তিনি বলিউডের মূলধারার মধ্যে নিজেকে আবদ্ধ রাখেননি। তবে তিনি জেন ক্যাম্পিয়ন, মুম্বাইয়ের অত্যন্ত সফল পরিচালক সঞ্জয় লীলা বনশালি এবং মণি রত্নম প্রমুখ চলচ্চিত্র নির্মাতাদের সঙ্গে কাজ করেছেন। ধৃতিমান ভারতে বেশ কয়েকটি অভিনয় পুরস্কার পেয়েছেন এবং ভারতীয় জাতীয় চলচ্চিত্র পুরস্কারের জুরিতে রয়েছেন।
অন্ধ চিত্রশিল্পী বিনোদবিহারী মুখোপাধ্যায়ের জীবনকাহিনী অবলম্বনে নির্মিত চিত্রকর ছবিতে শিল্পের আধুনিকতা ও প্রাচীনত্বের মধ্যে উঠে আসা দ্বন্দ্বকে তিনিই প্রথম অভিনয়ে উপস্থাপন করেন। ২০১৯ খ্রিস্টাব্দে সত্যজিৎ রায়ের পুত্র  সন্দীপ রায়ের 'প্রোফেসর শঙ্কু ও এল ডোরাডো' ছবিতে প্রফেসর শঙ্কুর ভূমিকাতেও অভিনয় করেছেন। এই বছরেই তিনি কলকাতায় কিংবদন্তি গায়ক-গীতিকার বব ডিলানের উপর নির্মিত তথ্যচিত্র ইফ নট ফর ইউ -এর বর্ণনা দিতে নেপথ্যে কণ্ঠ দেন।
ধৃতিমান চলচ্চিত্রে তার পঞ্চাশ বৎসরের দীর্ঘ অভিনয় জীবনে যে পাঁচটি সিনেমার কথা প্রায়শই উল্লেখ করেন সেগুলি হল- 'প্রতিদ্বন্দ্বী', 'আকালের সন্ধানে', 'শূন্য থেকে শুরু', 'চিত্রকর' এবং '৩৬ চৌরঙ্গি লেন'।
মাতৃভাষার টানে এক হিতৈষী হিসাবে তিনি ইউনিসেপের এক প্রকল্পে বাংলাদেশে পরামর্শক হিসাবে কাজ করেন। ধৃতিমান অভিনয়ের জন্য বেশ কয়েকটি পুরস্কারে সম্মানিত হয়েছেন এবং বর্তমানে তিনি ভারতের জাতীয় চলচ্চিত্র পুরস্কারের অন্যতম জুরি।।
আবুধাবি আমিরাত
আবুধাবি আমিরাত (,, or ; إِمَـارَة أَبُـوظَـبِي Imārat Abū Ẓaby, ) হলো সংযুক্ত আরব আমিরাতের সাতটি আমিরাতের মধ্যে একটি। আয়তনের দিক দিয়ে এটিই হলো সর্ববৃহৎ আমিরাত। এর আয়তন যা সংযুক্ত আরব আমিরাতের মোট আয়তনের প্রায় ৮৭ শতাংশ। জনসংখ্যার দিক দিয়ে সাতটি আমিরাতের মধ্যে আবুধাবির অবস্থান দ্বিতীয়। ২০১১ সালের জুনের হিসাব অনুযায়ী আবুধাবির জনসংখ্যা ছিল ২,১২০,৭০০ জন, যার মধ্যে আমিরাতের নাগরিক ছিলেন মাত্র ৪৩৯,১০০ জন (২১% এরও কম)। আবুধাবি শহর, যার নাম অনুযায়ী আমিরাতের নামকরণ করা হয়েছে, আমিরাত এবং সমগ্র রাষ্ট্র উভয়েরই রাজধানী।
১৯৭০ এর দশকের গোড়ার দিকে দুটি গুরুত্বপূর্ণ অগ্রগতি আবুধাবি আমিরাতের অবস্থানকে প্রভাবিত করেছিল। প্রথমটি ছিল ১৯৭১ সালের ডিসেম্বর মাসে আবু ধাবিকে রাজনৈতিক ও প্রশাসনিক রাজধানী বিবেচনা করে সংযুক্ত আরব আমিরাতের প্রতিষ্ঠা। দ্বিতীয়টি ছিল ১৯৭৩ সালের অক্টোবরে যুদ্ধের পরে তেলের দামের তীব্র বৃদ্ধি, যা তেলসমৃদ্ধ দেশ এবং বিদেশী তেল কোম্পানিগুলোর মধ্যে সম্পর্কের পরিবর্তনের সাথে সাথে তেলের রাজস্ব নাটকীয়ভাবে বাড়িয়ে তোলে। ২০১৪ সালে আবুধাবির মোট দেশজ উৎপাদন (জিডিপি) ছিল বর্তমান দাম অনুযায়ী ৯৬০ বিলিয়ন দিরহাম (০.২৪ ট্রিলিয়ন ইউরো)। জিডিপি এর সিংহভাগ (২০১১ সালে ৫৮.৫ শতাংশ) আসে অপরিশোধিত তেল এবং প্রাকৃতিক গ্যাসের খননের মাধ্যমে। নির্মাণ-সংক্রান্ত শিল্পগুলি দ্বিতীয় বৃহত্তম অবদানকারী (২০১১ সালে ১০.১ শতাংশ)। ২০১২ সালে জিডিপি বৃদ্ধি পেয়ে ৯১১.৬ বিলিয়ন দিরহাম হয়, এবং মাথাপিছু আয় দাঁড়ায় $১,০০,০০০ মার্কিন ডলার এর থেকেও বেশি। সাম্প্রতিক সময়ে সংযুক্ত আরব আমিরাতের জিডিপির প্রায় ৬০ শতাংশ অবদান রেখেছে আবুধাবি আমিরাত, যেখানে ২০০৫ সালের আদমশুমারি অনুযায়ী আবুধাবি আমিরাতের জনসংখ্যা সংযুক্ত আরব আমিরাতের মোট জনসংখ্যার মাত্র ৩৪ শতাংশ।
ব্যুৎপত্তি
"ধাবি" হলো স্থানীয় হরিণের একটি নির্দিষ্ট প্রজাতির আরবি নাম যা একসময় আরব অঞ্চলে প্রচলিত ছিল। আবু ধাবি মানে "ধাবি" (হরিণ) এর জনক। মনে করা হয় যে এই অঞ্চলে প্রচুর পরিমাণে হরিণের কারণে এবং শখবুত বিন ধিয়াব আল নাহিয়ানের সাথে জড়িত একটি লোককাহিনী বলেই এই নামটি এসেছে।
ইতিহাস
আবুধাবির কিছু অংশে সহস্রাব্দ আগে বসতি স্থাপন করা হয়েছিল। আমিরাত আল-বুরাইমী বা তাওয়ামের ঐতিহাসিক অঞ্চল (যার মধ্যে রয়েছে আধুনিক সময়ের আল আইন) ওমানের সাথে ভাগ করে নেয়।   এটি ৭০০০ বছরেরও বেশি সময় ধরে অধিষ্ঠিত হিসাবে প্রদর্শিত হয়েছে। আধুনিক আবুধাবির সূত্রপাত ১৮শ শতাব্দীর শেষের দিকে একটি গুরুত্বপূর্ণ উপজাতীয় মৈত্রী বাণী ইয়াসের উত্থানের মাধ্যমে হয়েছিল, যা দুবাইয়ের নিয়ন্ত্রণও গ্রহণ করেছিল। উনিশ শতকে দুবাই ও আবুধাবি শাখা আলাদা হয়ে যায়।
বিংশ শতাব্দীর মাঝামাঝি সময়ে আবুধাবির অর্থনীতি মূলত উটের পাল, আল-আইন এবং লিওয়ার অভ্যন্তরীণ মরুদ্যানে খেজুর এবং শাক-সবজি উৎপাদন এবং আবুধাবি শহরের উপকূলে মাছ ধরা ও মুক্তা সংগ্রহের মাধ্যমে টিকে রয়েছিল, যা মূলত গ্রীষ্মকালীন মাসগুলোর উপর নির্ভরশীল ছিল। এই সময়ে আবুধাবি শহরের বেশিরভাগ বাসস্থান ছিল পাম গাছের পাতা (বারস্তি) দিয়ে নির্মিত, যেখানে ধনী পরিবারগুলি কাদা দিয়ে নির্মিত কুটিরে বসবাস করত। বিংশ শতাব্দীর প্রথমার্ধে মুক্তো উৎপাদন শিল্পের বিকাশ আবুধাবির বাসিন্দাদের জন্য খারাপ সময় ডেকে এনেছিল কারণ মুক্তো রফতানি করাই তাদের নগদ উপার্জনের বৃহত্তম এবং প্রধান উৎস ছিল।
তার ভাই শেখ জায়েদ বিন সুলতান আল নাহিয়ান দেখলেন যে তেলের সম্পদে আবুধাবি রূপান্তরিত হওয়ার সম্ভাবনা রয়েছে। ক্ষমতাসীন নাহিয়ান পরিবার সিদ্ধান্ত নিয়েছিল যে শেখ জায়েদের উচিত তার ভাইকে শাসক হিসাবে প্রতিস্থাপন করা এবং দেশের উন্নয়নের স্বপ্ন বাস্তবায়ন করা।
যুক্তরাজ্য ১৯৬৮ সালে ঘোষণা দেয় যে ১৯৭১ সালের মধ্যে পারস্য উপসাগর অঞ্চল থেকে তারা সরে আসবে। এর মাধ্যমে শেখ জায়েদ সংযুক্ত আরব আমিরাত গঠনের পিছনে মূল চালিকা শক্তি হয়ে উঠেন। একাত্তরে আমিরাত স্বাধীনতা অর্জনের পরে, তেলের সম্পদ এই অঞ্চলে প্রবাহিত হতে থাকে, এবং ঐতিহ্যবাহী কাদা-ইটের কুটিরগুলি দ্রুত ব্যাংক, বুটিক এবং আধুনিক অট্টালিকা দ্বারা প্রতিস্থাপিত হতে থাকে।
কন্দর্পপুর টাউন
কন্দর্পপুর টাউন ভারতের পশ্চিমবঙ্গ রাজ্যের রাজধানী কলকাতা শহরের দক্ষিণাংশে গড়িয়া অঞ্চলের একটি এলাকা।  কন্দর্পপুর টাউন এর পশ্চিম দিকে ইস্টার্ন মেট্রোপলিটান বাইপাস এবং উত্তর-পূর্ব দিকে গড়িয়া রেলওয়ে স্টেশন অবস্থিত।
ইউক্রেনে গাঁজা
ইউক্রেনে গাঁজা অবৈধ, তবে দেশটি চিকিৎসার উদ্দেশ্যে গাঁজাকে বৈধ করার প্রক্রিয়াধীন রয়েছে।
এপ্রিল ২০২১-এ, কিছু টিএইচসি এবং সিবিডি-যুক্ত ওষুধ চিকিৎসা ব্যবহারের জন্য অনুমোদিত হয়েছিল (যেমন দ্রোনাবিনল এবং নাবিক্সিমলস)।
ইতিহাস
সোভিয়েত ইউক্রেন ছিল শণের সবচেয়ে বড় উত্পাদকদের মধ্যে একটি, এবং ১৯৫০ এর আগে, এটি ১৫০,০০০ হেক্টরের বেশি শণ চাষের জন্য উত্সর্গীকৃত ছিল। সোভিয়েত ইউক্রেনে বিনোদনমূলক ওষুধ হিসেবে গাঁজা ব্যাপকভাবে ব্যবহৃত হত না, বেশির ভাগ শণ তার অন্যান্য প্রাকৃতিক সম্পদ যেমন তেল এবং আঁশের জন্য ব্যবহার করা হত।
বলবত্করণ
১০৬-২ কোড অফ অ্যাডমিনিস্ট্রেটিভ অফেন্সেস ইউক্রেনের ধারা অনুযায়ী, ১০টি গাঁজা গাছ পর্যন্ত চাষ (বিক্রয় করার উদ্দেশ্য ছাড়া) প্রশাসনিক লঙ্ঘন হিসাবে যোগ্য, ১৮ থেকে ১০০ অ-করযোগ্য আয় এককের জরিমানা সহ এবং গাছপালা জব্দ.
বিক্রির অভিপ্রায় ব্যতীত দখলের সীমা, যার জন্য কোনও অপরাধমূলক দায়বদ্ধতা দেওয়া হয় না, ৫ গ্রাম পর্যন্ত গাঁজা। যাইহোক, এই সীমাটি ১০ গ্রাম করার পরিকল্পনা রয়েছে।
মোহাম্মদ ওবাইদ উল্লাহ
মোহাম্মদ ওবাইদ উল্লাহ বাংলাদেশের গাজীপুর জেলার রাজনীতিবিদ ও গাজীপুর-৪ (কাপাসিয়া) আসনের সাবেক সংসদ সদস্য।
প্রাথমিক জীবন
মোহাম্মদ ওবাইদ উল্লাহ গাজীপুর জেলার কাপাসিয়া উপজেলায় জন্মগ্রহণ করেন।
রাজনৈতিক জীবন
মোহাম্মদ ওবাইদ উল্লাহ ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী প্রার্থী হিসেবে গাজীপুর-৪ (কাপাসিয়া) আসন থেকে জাতীয় পার্টির এম এ মজিদকে পরাজিত করে সংসদ সদস্য নির্বাচিত হয়েছিলেন। পরে তিনি জাতীয় পার্টিতে যোগ দেন।
মোহাম্মদ শামসুজ্জোহা
সৈয়দ মোহাম্মদ শামসুজ্জোহা (১ মে ১৯৩৪ - ১৮ ফেব্রুয়ারি ১৯৬৯) ছিলেন একজন বাঙালি শিক্ষাবিদ এবং অধ্যাপক। তিনি রাজশাহী বিশ্ববিদ্যালয়ের রসায়ন বিভাগের সহযোগী অধ্যাপক (তৎকালীন রিডার) ছিলেন। বিশ্ববিদ্যালয়ের প্রক্টরের দায়িত্ব পালনকালে ১৮ ফেব্রুয়ারি ১৯৬৯ সালে আইয়ুব বিরোধী আন্দোলনের সময় পাকিস্তানি সেনাবাহিনীর আক্রমণের মুখে বিশ্ববিদ্যালয়ের ছাত্রদের রক্ষা করতে গিয়ে শহীদ হন তিনি।
ঊনসত্তরের গণঅভ্যুত্থানে তিনি দেশের জনগণকে পাকিস্তানবিরোধী আন্দোলনে দৃঢ়ভাবে ঐক্যবদ্ধ করেছিলেন। ১৯৬৯ সালের ২০ জানুয়ারি, ছাত্রনেতা আমানুল্লাহ আসাদুজ্জামান, ১৫ ফেব্রুয়ারি, সার্জেন্ট জহুরুল হক এবং ১৮ ফেব্রুয়ারি অধ্যাপক শহীদ শামসুজ্জোহার মৃত্যু দেশেবাসীকে স্বাধীনতা আন্দোলনের দিকে ধাবিত করে। শামসুজ্জোহাকে দেশের প্রথম শহীদ বুদ্ধিজীবী হিসেবে গন্য করা হয়। বাংলা ভাষা আন্দোলনের সময়ও তিনি প্রত্যক্ষভাবে আন্দোলনের সাথে যুক্ত ছিলেন।
জন্ম এবং শিক্ষা
সৈয়দ মুহম্মদ শামসুজ্জোহার জন্ম মে ১, ১৯৩৪ সালে পশ্চিমবঙ্গের বাঁকুড়া জেলায়। পিতা মুহম্মদ আব্দুর রশীদ ছিলেন পশ্চিমবঙ্গের নিম্নবেতনভোগী চাকরিজীবী। তিন ভাই ও তিন বোনের মধ্যে তিনি ছিলেন দ্বিতীয়। শামসুজ্জোহার প্রাথমিক শিক্ষা সম্পন্ন হয় পশ্চিমবঙ্গে। বাঁকুড়া জিলা স্কুলে তিনি ১৯৪০ সাল থেকে ১৯৪৮ সাল পর্যন্ত শিক্ষাগ্রহণ করে মেট্রিকুলেশন পরীক্ষায় প্রথম শ্রেনীতে উত্তীর্ণ হন এবং বাঁকুড়া ক্রিশ্চিয়ান কলেজ থেকে ১৯৫০ সালে প্রথম শ্রেণীতে উচ্চ মাধ্যমিক পাশ করেন। thumb|left|শহীদ শামসুজ্জোহা হল, [[রাজশাহী বিশ্ববিদ্যালয়]]
দেশবিভাগের পর ১৯৫০ সালের প্রথমদিকে পূর্ব ও পশ্চিমবঙ্গে সাম্প্রদায়িক দাঙ্গা শুরু হলে শামসুজ্জোহা তার পরিবার নিয়ে পূর্ব বাংলায় চলে আসেন এবং ঢাকা বিশ্ববিদ্যালয়ে রসায়ন বিভাগে স্নাতকে ভর্তি হন। এসময় ভাষা আন্দোলনের সাথে তিনি প্রত্যক্ষভাবে জড়িয়ে পড়েন। ১৯৫৩ সালে দ্বিতীয় শ্রেনীতে স্নাতক সম্পন্ন করার পর তিনি রসায়নবিদ ড. মোকাররম হোসেন খন্দকারের তত্ত্বাবধানে স্নাতকোত্তর ডিগ্রীর জন্য গবেষণা শুরু করেন। গবেষণার বিষয় ছিলো বৈদ্যুতিক পদ্ধতিতে ক্রোমাইট খনিজের জারণ প্রক্রিয়া, যা পরবর্তীকালে ১৯৫৪ সালে লন্ডনের রসায়ন শিল্প পত্রিকায় প্রকাশিত হয়। ১৯৫৪ সালে তিনি স্নাতকোত্তর ডিগ্রী লাভ করেন। ১৯৫৯ সাল পর্যন্ত তিনি লন্ডনের ইম্পেরিয়াল কলেজ অব সায়েন্স, টেকনোলজিতে অ্যান্ড মেডিসিনে অধ্যয়ন করেন এবং লন্ডন বিশ্ববিদ্যালয় হতে বিএসসি ডিগ্রি লাভ করেন।
কর্মজীবন
১৯৫৫ সালের শেষের দিকে শামসুজ্জোহা পাকিস্তান অর্ডন্যান্স কারখানায় সহযোগী কারখানা পরিচালক হিসেবে নির্বাচিত হন। একই বছর ১৪ ডিসেম্বর তিনি যুক্তরাজ্যের সাউথ ওয়েলসে রয়্যাল অর্ডিনেন্স কারখানায় বিষ্ফোরক দ্রব্যের উপর প্রশিক্ষন লাভের জন্য যোগদান করেন। পরবর্তীতে ১৯৫৯ সালে পশ্চিম পাকিস্তানে ওয়াহ ক্যান্টনমেন্টে সহকারী পরিচালক পদে যোগদান করেন। ১৯৬১ সালে রয়্যাল অর্ডিনেন্স থেকে ইস্তফা নিয়ে জোহা রাজশাহী বিশ্ববিদ্যালয়ে ডেভেলপমেন্ট অফিসার হিসেবে কর্মজীবন শুরু করেন এবং একই বছর উক্ত বিশ্ববিদ্যালয়ের রসায়ন বিভাগের লেকচারার পদে যোগদান করেন। সেখানে অধ্যাপনাকালে তিনি বৃত্তি নিয়ে পুনরায় লন্ডন ইম্পেরিয়াল কলেজে চলে যান।
পিএইচডি ও ডিআইসি ডিগ্রি লাভ করে তিনি ১৯৬৪ সালে বিশ্ববিদ্যালয়ে ফিরে এসে পুনরায় অধ্যাপনা শুরু করেন। ১৯৬৬ সালে তাকে রিডার পদে উন্নীত করা হয়। পরবর্তীবছর ১৯৬৫ সালে তিনি শাহ মখদুম হলের আবাসিক শিক্ষক এবং ১৯৬৬ সালে প্রাধ্যক্ষ পদে নিযুক্ত হন। লন্ডনে গবেষণাকালে তিনি কিছুকাল বেরেট স্ট্রিট ওয়েস্ট লন্ডন কমার্স কলেজে শিক্ষকতা করেন। ১৯৬৮ সালে নরওয়ের অসলো বিশ্ববিদ্যালয় থেকে এক বছর মেয়াদী বৃত্তি পেলেও বিশ্ববিদ্যালয় তাকে ছাড়েনি অভিজ্ঞ শিক্ষকের অভাবে।
ঊনসত্তরের গণঅভ্যুত্থান
১৯৬৯ সালে পূর্ব পাকিস্তানের জনগণ ১৯৬৬-এর ছয় দফা ও ১১ দফা দাবিতে এবং শেখ মুজিবুর রহমানের বিরুদ্ধে আনিত আগরতলা ষড়যন্ত্র মামলার বিরুদ্ধে গণ-আন্দোলন গড়ে তোলে। ২০ জানুয়ারি পাকিস্তানি পুলিশের গুলিতে মিছিল করা অবস্থায় ছাত্র ইউনিয়নের নেতা আমানুল্লাহ আসাদুজ্জামান শহীদ হন। ১৫ ফেব্রুয়ারি ঢাকা সেনানিবাসে আগরতলা ষড়যন্ত্র মামলার অন্যতম আসামি সার্জেন্ট জহুরুল হককে হত্যা করা হয়।
এই দুটি হত্যাকান্ডে আন্দোলন আরও বেগবান হয়ে ওঠে এবং উদ্ভূত পরিস্থিতি প্রাদেশিক সরকারের নিয়ন্ত্রণের বাইরে চলে যায়। কেন্দ্রীয় সরকার সামরিক বাহিনীর মাধ্যমে পরিস্থিতি নিয়ন্ত্রণে আনার চেষ্টা করে, সান্ধ্যকালীন আইন জারি করে। ১৮ ফেব্রুয়ারি রাজশাহী বিশ্ববিদ্যালয়ের ছাত্ররা ১৪৪ ধারা ভঙ্গ করে মিছিল করার চেষ্টা করে। আন্দোলনকারী ছাত্ররা মিছিল বের করলে অনেক ছাত্রের জীবননাশের আশঙ্কা থাকায় প্রক্টর শামসুজ্জোহা নিজের পরিচয় দিয়েছিলেন সেনাসদস্যদের। কিন্তু সেনাসদস্যরা দ্বারা ছোড়া গুলিতে বিদ্ধ হয়ে তিনি মৃত্যুবরণ করেন।
ব্যক্তিগত জীবন
প্রফেসর ড. সৈয়দ মুহম্মদ শামসুজ্জোহা রাজশাহী বিশ্ববিদ্যালয়ে অধ্যাপনাকালে নিলুফার ইয়াসমিনের সাথে বিবাহবন্ধনে আবদ্ধ হন। নিলুফার ইয়াসমিন ছিলেন বিশ্ববিদ্যালয়ের শিশু শিক্ষা কেন্দ্রের একজন শিক্ষয়িত্রী। ১৯৬৬ সালে এই দম্পতি একটি কন্যাসন্তান লাভ করে।
মৃত্যু-পরবর্তী চেতনা
জোহার মৃত্যু তৎকালীন পাকিস্তান সরকারের ভীত নাড়িয়ে দিয়েছিলো এবং প্রভাব ছিলো সূদূরপ্রসারী, যা দেশকে স্বাধীন করতে অন্যতম ভূমিকা পালন করেছিলো। দেশ স্বাধীনের পর তার অবদানের কৃতজ্ঞতাস্বরুপ তাকে শহীদ বুদ্ধিজীবির সম্মানে ভূষিত করা হয়। তার মৃত্যুর পরপরই তৎকালীন রাজশাহী বিশ্ববিদ্যালয় প্রশাসন তার নামানুসারে নবনির্মিত আবাসিক হলের নামকরণ করেন "শহীদ শামসুজ্জোহা হল"।
পুরস্কার ও সম্মাননা
তিনি ২০০৮ সালে স্বাধীনতা পদক এ ভূষিত হন।
তুর্কমেনীয় ভাষা
তুর্কমেনীয় ভাষা (türkmençe, түркменче, تۆرکمنچه, অথবা türkmen dili, түркмен дили, تۆرکمن ديلی, ), তুর্কীয় ভাষাপরিবারের অন্তর্গত একটি ভাষা যা তুর্কমেনিস্তানের রাষ্ট্রভাষা। তুর্কমেন ভাষাটিকে তুর্কীয় ভাষাসমূহের দক্ষিণ শাখার অন্তর্ভুক্ত করা হয়। তুর্কি ভাষা ও আজারবাইজানি ভাষা এই ভাষাটির ভ্রাতৃস্থানীয় ভাষা। প্রায় ৬০ লক্ষ লোক ভাষাটিতে কথা বলে। এর মধ্যে তুর্কমেনিস্তানে ৩৫ লক্ষ, ইরান ২০ লক্ষ এবং আফগানিস্তান ৫ লক্ষ বক্তা আছে। এছাড়া ইরাক, কাজাকিস্তান, কিরগিজস্তান, পাকিস্তান, তাজিকিস্তান, তুরস্ক ও উজবেকিস্তানে তুর্কমেন ভাষাভাষী দেখতে পাওয়া যায়।
তুর্কীয় ভাষাভাষী কিছু লোকের দল মধ্য এশিয়ার দক্ষিণ-পশ্চিম অংশে ৫ম-৬ষ্ঠ শতকের দিকে অভিবাসী হয়। ১০ম শতকে মঙ্গোলিয়া থেকে ওঘুজ জাতির লোকেরা উরাল পর্বতমালা ও আরাল সাগরের মধ্যবর্তী অঞ্চলে চলে আসে। ঐ সময়েই প্রথম তুর্কমেন শব্দটি ব্যবহার করা হয়। আঞ্চলিক বিভেদ সত্ত্বেও এই গোত্রগুলি নিজেদেরকে একটি একক তুর্কমেন জাতি হিসেবে গণ্য করা শুরু করে।
১৯৯০ সালে তুর্কমেনিস্তান স্বাধীনতা ঘোষণা করার পর রুশ ভাষার পাশাপাশি তুর্কমেন ভাষা জাতীয় ভাষার মর্যাদা লাভ করে। তুর্কমেনিস্তানের ৯০% লোকের মাতৃভাষা এই তুর্কমেন ভাষা। তবে প্রায় ৫০% লোক তুর্কমেন ও রুশ উভয় ভাষাতেই কথা বলতে পারে। বর্তমানে এটি সরকারী ও প্রশাসনিক কর্মকাণ্ডে ইংরেজি ও রুশ ভাষার পাশাপাশি ব্যবহৃত হয়। প্রাথমিক ও মাধ্যমিক বিদ্যালয়গুলিতে তুর্কমেন ভাষাকে শিক্ষার মাধ্যম হিসেবে ব্যবহার করা হয়। বর্তমানে উচ্চশিক্ষার ক্ষেত্রেও এটিকে মাধ্যম হিসেবে ব্যবহার করার চেষ্টা চলছে। রেডিও টেলিভিশনে তুর্কমেন ভাষা ব্যবহার করা হয়। ভাষাটিতে অনেকগুলি সংবাদপত্র, ম্যাগাজিন এবং বহু বই প্রকাশিত হয়।
লিখন পদ্ধতি
তুর্কমেন ভাষার সাহিত্যের ইতিহাস ১৪শ শতক থেকে শুরু হয়। ১৮শ-১৯শ শতকে এসে ধ্রুপদী তুর্কমেন ভাষা লেখা সাহিত্য বিকাশ লাভ করে। ১৯১৭ সালের রুশ বিপ্লবের পর কথ্য তুর্কমেন ভাষার উপর ভিত্তি করে সাহিত্য রচিত হওয়া শুরু হয়। প্রায় ১৯৩০ পর্যন্ত ভাষাটি আরবি লিপি ব্যবহার করে লেখা হত। ঐ বছর তুর্কি ভাষার লিখন পদ্ধতি অনুসারে লাতিন বর্ণমালাভিত্তিক একটি লিপি প্রণয়ন করা হয়। কিন্তু ১৯৪০ সালে রুশীকরণ অভিযানের অংশ হিসেবে সিরিলীয় লিপি দিয়ে এটিকে প্রতিস্থাপন করা হয়। বর্তমানে আফগানিস্তানে তুর্কমেন ভাষা আরবি ও সিরিলীয় লিপিতে এবং ইরানে কেবল আরবি লিপিতে লেখা হয়।
১৯৯১ সালে স্বাধীন তুর্কমেনিস্তান প্রতিষ্ঠার পর লাতিন বর্ণমালা ভিত্তিক একটি লিপি প্রামাণ্য লিপি হিসেবে গ্রহণ করা হয়। এটি তুর্কি বর্ণমালার উপর ভিত্তি করে তৈরি এবং এতে ৩০টি বর্ণ আছে।
জ্বীনের মসজিদ (সৌদি আরব)
জ্বিনের মসজিদ (আরবি: مسجد الجنة, রোমানীকরণ: মসজিদ আল-জিন) সৌদি আরবের মক্কায় অবস্থিত একটি মসজিদ, যা জান্নাতুল মুয়াল্লার নিকটে অবস্থিত। এটি আনুগত্যের মসজিদ (আরবি: مسسد بعيعات, রোমানাইজড: মসজিদ বিয়ত) ও গার্ডের মসজিদ (আরবি: مسججد العرس, রোমানাইজড: মসজিদ আল-আল-ইসরাস) কারণ শহরের রক্ষীরা সেই বিন্দু পর্যন্ত টহল দিত।
ইতিহাস
মসজিদটি এমন জায়গায় নির্মিত হয়েছে যেখানে বলা হয় যে জ্বীনদের একটি দল এক রাতে মুহাম্মদের কুরআনের একটি অংশের তেলাওয়াত শোনার জন্য জড়ো হয়েছিল। পরে মুহাম্মাদ এই জিনের নেতাদের সাথে সেখানে দেখা করেন এবং ইসলাম গ্রহণ তার প্রতি তাদের বাইয়াত (আনুগত্যের শপথ) গ্রহণ করান। কুরআনের সূরা আল-জ্বিন অধ্যায়ে এই ঘটনার উল্লেখ পাওয়া যায়।
মসজিদটিকে মক্কার প্রাচীনতম মসজিদগুলির মধ্যে একটি হিসাবে বিবেচনা করা হয় এবং এটি শহরের সবচেয়ে গুরুত্বপূর্ণ মসজিদগুলির মধ্যে একটি।
ব্রহ্মর্ষি
ব্রহ্মর্ষি (ब्रह्मर्षि, ), হিন্দুধর্মে ঋষিদের সর্বোচ্চ শ্রেণীর সদস্য, বিশেষ করে যারা ঋগ্বেদে সংগৃহীত স্তোত্রগুলির রচনার জন্য কৃতিত্বপ্রাপ্ত। ব্রহ্মর্ষি হলেন একজন ঋষি যিনি জ্ঞান লাভ করেছেন (কৈবল্য বা মোক্ষ) ও ব্রহ্মের অর্থ সম্পূর্ণরূপে বুঝে জীবনমুক্ত হয়েছেন এবং ব্রহ্মজ্ঞান নামক সর্বোচ্চ ঐশ্বরিক জ্ঞান অর্জন করেছেন। ব্রহ্মর্ষি মারা গেলে তিনি পরমমুক্তি লাভ করেন এবং সংসার থেকে নিজেকে মুক্ত করেন।
অনুক্রম
ব্রহ্মর্ষি-এর সর্বোত্তম শিরোনামটি বেদে প্রত্যয়িত নয় এবং প্রথমে সংস্কৃত মহাকাব্যে দেখা যায়। শ্রেণীবিভাগ অনুসারে, ব্রহ্মর্ষি হলেন ধর্ম ও আধ্যাত্মিক জ্ঞানের চূড়ান্ত বিশেষজ্ঞ যা 'ব্রহ্মজ্ঞান' নামে পরিচিত। তার নিচে মহর্ষিরা।
ব্রহ্মার চিন্তা থেকে সৃষ্ট সপ্তর্ষিরা নিখুঁত ব্রহ্মর্ষি। এদেরকে প্রায়ই পুরাণে শক্তি ও ধার্মিকতায় দেবতাদের সমতুল্য বলে উল্লেখ করা হয়েছে। ভৃগু, অঙ্গিরা, অত্রি,  বিশ্বামিত্র, কশ্যপ, বশিষ্ঠ ও শাণ্ডিল্য হলেন সাতজন ব্রহ্মর্ষি।  কিন্তু সপ্তর্ষিদের আরও একটি তালিকা রয়েছে যারা এছাড়াও গোত্র-প্রবর্তক, অর্থাৎ ব্রাহ্মণ্য বংশের প্রতিষ্ঠাতা, এবং এই দ্বিতীয় তালিকাটি কিছুটা পরে আবির্ভূত হয়েছিল, কিন্তু প্রাচীন যুগের।
গায়ত্রী মন্ত্র সহ ঋগ্বেদের তৃতীয় মন্ডলের সমস্ত স্তোত্র বিশ্বামিত্রের কাছে লেখা, যাকে গাধির পুত্র হিসাবে উল্লেখ করা হয়েছে। পুরাণ কাহিনী অনুসারে, বিশ্বামিত্রই একমাত্র ব্রহ্মর্ষি যিনি বিশুদ্ধ তাপস থেকে এই পদে উন্নীত হন। মূলত ক্ষত্রিয়ের অন্তর্গত, তিনি বিশুদ্ধ যোগ্যতায় ব্রহ্মর্ষি হয়ে উঠেছিলেন। বিশ্বামিত্রকে কৌশিকাও বলা হয়, কারণ তিনি কোশী নদীর তীরে ব্রহ্মজ্ঞান লাভ করেছিলেন।
মহাভারতের মতো পরশুরাম এবং জমদগ্নিকেও ভীষ্ম কর্তৃক ব্রহ্মঋষি উপাধি দেওয়া হয়েছে।
মনুস্মৃতির সময়কাল
ব্রহ্মর্ষি-দেশ, 'পবিত্র ঋষিদের দেশ' এর মধ্যে রয়েছে কুরু, মৎস্য, পাঞ্চাল ও শূরসেন (অর্থাৎ পাতিয়ালা রাজ্যের পূর্ব অর্ধেক ও পাঞ্জাবের দিল্লি বিভাগের, আলওয়ার রাজ্য ও রাজপুতানার সংলগ্ন অঞ্চল, যে অঞ্চলটি গঙ্গা ও জুমনার মধ্যে অবস্থিত এবং যুক্ত প্রদেশের মথুরা জেলা)।
২২৮
২২৮ গ্রেগরীয় বর্ষপঞ্জির একটি অধিবর্ষ।
মোহাম্মদ শহীদুল্লাহ (গাজীপুরের রাজনীতিবিদ)
মোহাম্মদ শহীদুল্লাহ বাংলাদেশের গাজীপুর জেলার রাজনীতিবিদ ও গাজীপুর-৪ (কাপাসিয়া) আসনের সাবেক সংসদ সদস্য।
প্রাথমিক জীবন
মোহাম্মদ শহীদুল্লাহ গাজীপুর জেলার কাপাসিয়া উপজেলায় জন্মগ্রহণ করেন।
রাজনৈতিক জীবন
মোহাম্মদ শহীদুল্লাহ ১৯৮৬ সালের তৃতীয় জাতীয় সংসদ নির্বাচনে কমিউনিস্ট পার্টির প্রার্থী হিসেবে সম্মিলিত বিরোধী দলের হয়ে গাজীপুর-৪ (কাপাসিয়া) আসন থেকে সংসদ সদস্য নির্বাচিত হয়েছিলেন। পরে তিনি বাংলাদেশ আওয়ামী লীগে যোগ দেন।
ভারতে অবস্থিত কূটনৈতিক মিশনের তালিকা
এটি ভারতের কূটনৈতিক মিশনের একটি তালিকা। ভারতের রাজধানী, নয়াদিল্লিতে ১৫১টি দূতাবাস/হাই কমিশন রয়েছে, এবং সাথে ২৫টি কনস্যুলেট এবং ১৮টি অন্যান্য প্রতিনিধিত্বকারী দল রয়েছে। এই তালিকা থেকে অবৈতনিক কনস্যুলেটদের বাদ দেওয়া হয়েছে।
২০১৭ সালের জানুয়ারিতে, ৩৯টি দেশের জন্য ৩৪টি কার্যালয়ে, চানক্যপুরির পরে, ভারতের মন্ত্রিসভা দারকা, দিল্লিকে দ্বিতীয় কূটনৈতিক মিশন হিসেবে অনুমোদন দেয়।
দূতাবাস/হাই কমিশন
নয়াদিল্লি
মিশন
নয়াদিল্লি
পলাশ
সংস্কৃততে এটি কিংশুক এবং মনিপুরী ভাষায় পাঙ গোঙ নামে পরিচিত।
বর্ণনা
পলাশ গাছ সর্বোচ্চ ১৫ মিটার পর্যন্ত উঁচু হয়ে থাকে। শীতে গাছের পাতা ঝরে যায়। এর বাকল ধূসর। শাখা-প্রশাখা ও কাণ্ড আঁকাবাঁকা। নতুন পাতা রেশমের মতো সূক্ষ্ম। গাঢ় সবুজ পাতা ত্রিপত্রী, দেখতে অনেকটা মান্দার গাছের পাতার মতো হলেও আকারে বড়।
বসন্তে এ গাছে ফুল ফোটে। টকটকে লাল ছাড়াও হলুদ ও লালচে কমলা রঙের পলাশ ফুলও দেখা যায়। পলাশ ফুল ছোট, ফুল ২ থেকে ৪ সেঃ মিঃ লম্বা হয়।
পলাশের ফল দেখতে অনেকটা শিমের মতো। বাংলাদেশে প্রায় সব জায়গাতে কমবেশি পলাশ গাছ দেখতে পাওয়া যায়।
বিস্ত‌ৃতি
ভারত, বাংলাদেশ, নেপাল, শ্রীলঙ্কা, মিয়ানমার, থাইল্যান্ড, লাওস, কম্বোডিয়া, ভিয়েতনাম, মালয়েশিয়া পর্যন্ত বিস্ত‌ৃত।
সাহিত্যে পলাশ ফুল
বাংলা সাহিত্যে পলাশ ফুলের প্রসঙ্গ এসেছে নানাভাবে। কবি নজরুল তার একটি গানে লিখেছেন-
হলুদ গাঁদার ফুল, রাঙা পলাশ ফুল
এনে দে এনে দে নইলে
বাঁধব না, বাঁধব না চুল... এছাড়াও বাংলাদেশের জনপ্রিয় একটি দেশাত্মবোধক গানে এর উল্লেখ পাওয়া যায়- ‘আমায় গেঁথে দাও না মাগো একটি পলাশ ফুলের মালা...’
রবীন্দ্রনাথ ঠাকুরের অনেক কবিতা ও গানেও পলাশ ফুলের উল্লেখ আছে। যেমন - দোলের গান, ওরে গৃহবাসীতে "রাঙা হাসি রাশি রাশি, অশোকে পলাশে' বা ফাগুন হাওয়ায় হওয়ায় গানে "তোমার   অশোকে কিংশুকে, অলক্ষ্য রঙ লাগল আমার অকারণের সুখে"।
ষড়যন্ত্র তত্ত্ব
ষড়যন্ত্র তত্ত্ব (Conspiracy theory) বা ষড়যন্ত্রবাদ মূলত কোন ঘটনার এমন ব্যাখ্যাকে বোঝায়, যা সুস্পষ্ট প্রমাণ ছাড়া কোন গভীর ষড়যন্ত্রের দিকে ইঙ্গিত করে থাকে, যার পেছনে সরকার (রাষ্ট্র) বা ক্ষমতাশীল কোন সংগঠনকে দায়ী করা হয়,  এই যুক্তিতে যে তারা এর মাধ্যমে অসৎ উপায়ে এবং ক্ষতিকর পন্থায় নিজেদের ফায়দা লাভ করতে চায়। Additional sources:
পদটির ব্যবহার
মানুষ ষড়যন্ত্র তত্ত্বের উদ্ভব ঘটায় সামাজিক কিছু সংগঠন এবং তাদের সাথে চিরপরিচিত অশুভ শক্তির ক্ষমতার সম্পর্ক বোঝাতে। এ তত্ত্বগুলোর পেছনে মূলত মনস্তাত্ত্বিক এবং সামজিক-রাজনৈতিক উৎস থাকে। প্রস্তাবিত মানসিক উৎসের মধ্যে অন্যতম হচ্ছে অভিক্ষেপ, অর্থাৎ "একটি নির্দিষ্ট ঘটনাকে নির্দিষ্ট কারণ দ্বারা ব্যাখা করার মানসিক আকাঙ্ক্ষা।" এবং অনূরুপ কিছু মনস্তাত্ত্বিক জটিলতার বহিঃপ্রকাশ, যেমন- ভ্রম বাতুলতা, মৃদু থেকে তীব্র মানসিক জটিলতা। কোন কোন বিশ্লেষক আবার সামাজিক-রাজনৈতিক কারণকে গুরুত্ব দিয়েছেন, এই ভিত্তিতে যে এলোমেলো, অনির্দেশ্য, ব্যাখাতীত ঘটনা থেকে উদ্ভূত ব্যক্তিগত অনিরপত্তাবোধ থেকেও এর উতপত্তি হতে পারে। কোন কোন দার্শনিক আবার মত প্রকাশ করেছেন যে ষড়যন্ত্র তত্ত্বে বিশ্বাস করার পেছনে যৌক্তিক কারণ থাকতে পারে।
ইতিহাস
অক্সফোর্ড অভিধান অনুযায়ী, ষড়যন্ত্র তত্ত্ব হচ্ছে "কোন ঘটনা ঘটার পেছনে বিদ্যমান জটিল কোন ষড়যন্ত্র, যা নির্দিষ্ট কিছু স্বার্থান্বেষী মহলের মিলিত চক্রান্তের ফসল, বিশেষতঃ যেথায় ধরে নেয়া হয় যে, কতিপয় গুপ্ত তবে প্রভাবশালী গোষ্ঠী (যাদের উদ্দেশ্য রাজনৈতিক এবং শোষণমুলোক) একটি ব্যখাহীন ঘটনার পেছনে দায়ী।" এর সাথে অক্সফোর্ড সর্বপ্রথম এই পদটির ব্যবহারকারী হিসেবে দি এমেরিকান হিস্ট্রিকাল রিভিউএর ১৯০৯ সালের একটি নিবন্ধের উদ্ধৃতি দেয়।
জাপানের স্টেডিয়ামের তালিকা
নীচে ধারণক্ষমতা অনুসারে জাপানের স্টেডিয়ামসমূহের একটি তালিকা দেওয়া হয়েছে। এখানে ৩০,০০০ বা তার বেশি দর্শক ধারণক্ষমতা সম্পন্ন সমস্ত স্টেডিয়ামসমূহ অন্তর্ভুক্ত করা হয়েছে।
ষড়যন্ত্র তত্ত্ব
ইতিহাস
জন আইতোর টুয়েনটিথ সেঞ্চুরি ওয়ার্ডস এর মতে ষড়যন্ত্র তত্ত্ব পদটি শুরুতে নিরপেক্ষ অর্থে ব্যবহৃত হলেও এটি নিন্দাসূচক অর্থে সংজ্ঞায়িত হওয়া শুরু করে ১৯৬০ এর মধ্যের দিকে; এই কারণে যে, এটি প্রচার এর পেছনে এক প্রকার ভ্রম কাজ করে, যা কোন ঘটনার পেছনে প্রভাবশালী, বিদ্বেষ্পরায়ণ তবে গুপ্ত কোন সংস্থাকে কল্পনা করতে বাধ্য করে। ফ্লোরিডা স্টেট ইউনিভার্সিটি এর অধ্যাপক ল্যান্স ডীহ্যাভেন স্মিথ এর ২০১৩ সালে প্রকাশিত বই কন্সপিরেসি থিওরি ইন এমেরিকা অনুযায়ী কন্সপিরেসি থিওরি পদটি ১৯৬০ সালে প্রথম সি আই এ দ্বারা ব্যবহৃত হয় ,জন এফ কেনেডি এর গুপ্তহত্যার সাথে জড়িত যাবতীয় ষড়যন্ত্র তত্ত্ব কে অসাড় প্রমাণ করতে । তবে স্টকটন ইউনিভার্সিটি এর সহকারী অধ্যাপক রবার্ট ব্লাস্কেউইয এর ভাষ্যানু্যায়ী এমন দাবি নতুন নয়, বরং অন্তত ১৯৯৭ সাল অবধি থেকে চলে এসেছিল এবং ডিহ্যাভেন স্মিথ এর সাম্প্রতিক প্রচার এর কারণে "ষড়যন্ত্র তাত্ত্বিকগণ তার কথাটিকে প্রমাণ হিসেবে ধরে নিয়ে একে উদ্ধৃত করেন ।" ব্লাস্কেউইয পরবর্তিতে এ নিয়ে গবেষণা করে দেখেন যে, এই নামকরনটি কখনই নিরপেক্ষ অর্থে ব্যবহৃত হয় নি বরং এটি দীর্ঘসময় ধরেই কোন ঘটনার প্রেক্ষাপট হিসেবে চরম কোন আন্দাজ বা অবোধ্য অনুমান কল্পনা করাকে বোঝাতে  নিন্দনীয় অর্থে ব্যবহৃত হয়ে এসেছে ১৮৭০ সাল অব্দি থেকে।
স্যান ডিয়েগো স্টেট ইউনিভার্সিটির প্রফেসর রেবেকা মুর জোন্সটাউন ম্যাসাকার এর ঘটনা নিয়ে যে ঘোর অনুমানগুলো চলতে থাকে, যেমন- সি আই এ এর বিরুদ্ধে মস্তিষ্ক নিয়ন্ত্রঙ্কারী পরীক্ষা চালনা করার দাবি ইত্যাদিগুলোকে ষড়যন্ত্র তত্ত্ব হিসেবে অভিহিত করেন, যা অনেকের মধ্যে ক্ষোভ এর সঞ্চার করে। এর প্রতিউত্তরে তিনি বলেন," তারা আমার প্রতি ক্ষুব্ধ কেননা আমি তাদের জানা সত্যকে ষড়যন্ত্র তত্ত্ব হিসেবে আখ্যায়িত করেছি...... তাদের ক্ষোভ করা অনেক অংশে ন্যায্য। কেননা, ষড়যন্ত্র তত্ত্ব পদটি নিরপেক্ষ নয়। এর সাথে নিন্দা, হাস্যরস এবং বর্জনীয় ভাব প্রকাশ পায়। এটি অনেকটা "কাল্ট" শব্দটির মত,যা কোন অনাকাঙ্ক্ষিত ধর্মীয়  সংগঠনকে বোঝায়। মুর এছাড়াও  ষড়যন্ত্র তত্ত্ব কে "কলঙ্কিত জ্ঞান" বা "দমনকৃত জ্ঞান" আখ্যা দেন যযে জ্ঞানের ভিত্তি হচ্ছে যে " ক্ষমতাধর কিছু গোষ্ঠী মুক্ত জ্ঞান সরবরাহের পথে বাধা সৃষ্টি করছে এবং একে নিয়ন্ত্রণ করছে কোন বিশেষ অসাধু উদ্দেশ্যে।"
প্রচলিত ধারণা মতে
কিংস কলেজ লন্ডন এর জ্যেষ্ঠ প্রভাষক ক্লেয়ার বারশাল এর মতে ষড়যন্ত্র তত্ত্ব হচ্ছে " লৌকিক জ্ঞান ও ব্যাখার একটি রূপ। " সামান্য জ্ঞান অর্জন করে একে বৈধ জ্ঞান এর সাথে এক কাতারে ফেলা হয়। বারশাল এর মতে বৈধ এবং অবৈধ জ্ঞান এর মাঝে পার্থক্য সামান্য। অন্যান্য জনপ্রিয় জ্ঞান বা তথ্যের  অন্তর্গত হচ্ছে ভীনগ্রহের প্রাণী দ্বারা অপহরণ,নবযুগীয় দর্শন, ধর্মীয় বিশ্বাস এবং জ্যোতিঃশাস্ত্র
হ্যারি জি ওয়েস্ট লিখেছেন " ইন্টারনেট এ বিদ্যমান ষড়যন্ত্র তাত্ত্বিকদের বিচ্ছিন্ন দল হিসেবে অগ্রাহ্য করা হয়। তবে বিদ্যমান প্রমাণাদির সাপেক্ষে দেখা যায়, এমেরিকান দের একটি একটি বড় অংশ বিভিন্ন ষড়যন্ত্র তত্ত্বে বিশ্বাস রাখে। ওয়েস্ট ষড়যন্ত্র তত্ত্বকে আমেরিকার চলমান সংস্কৃতি এর অংশ হিসেবে গণ্য করেন এবং একে উগ্র জাতীয়তাবাদ এবং ধর্মান্ধতার সাথে তুলনা করেন।
উদাহরণ
এযাবৎ প্রচুর পরিমাণ ষড়যন্ত্র তত্ত্বের অস্তিত্ত্ব পাওয়া যায় যাদের জনপ্রিয়তার মাত্রা বিভিন্ন। অধিকাংশ সময় এগুলো রাষ্ট্রীয় গুপ্ত চক্রান্ত, গণহত্যার গুপ্ত প্রকল্প, প্রযুক্তির আড়ালকরণ, জ্ঞান অবদমন এবং বিভিন্ন রাজনৈতিক, সাংস্কৃতিক, বা ঐতিহাসিক ঘটনার পেছনে লুক্কায়িত ষড়যন্ত্র বোঝালেও এর মধ্যেই শুধু সীমাবদ্ধ থাকে না। কিছু কিছু ষড়যন্ত্র তত্ত্বের ওপর আইনি নিষেধাজ্ঞা জারি করা হয়েছে, যেমন- হলোকস্ট ডিনায়েল। এ তত্ত্বগুলো সাধারণত ঐকমত্যের বিরুদ্ধে যায়,এবং এদের "হিস্ট্রিকাল মেথড" অনুসরণ করে প্রমাণ করা যায় না। এদেরকে প্রমাণিত ষড়যন্ত্রের সাথেও এক কাতারে ফেলা হয় না।
ষড়যন্ত্র বনাম ষড়যন্ত্র তত্ত্ব
কেথরিন কে ইয়াং লিখেছেন, " প্রত্যেকটি প্রকৃত ষড়যন্ত্রের চারটি বৈশিষ্ট্য থাকে- এটি কোন দলবদ্ধ ব্যক্তিদের দ্বারা সংগঠিত হবে, বিচ্ছিন্ন কোন ব্যক্তির দ্বারা নয়। সমাজের সার্বিক উপকারে আসে এমন কোন উদ্দেশ্যবিহীন বরং অশুভ এবং বেআইনি উদ্দেশ্য বিদ্যমান। কৃত ঘটনাগুলো হয় খুব গোছালো ধরনের, বিচ্ছিন্ন এবং স্বতঃস্ফুর্ত নয়। গোপনে চক্রান্ত চলে, প্রকাশ্য আলোচনা নয়।"
যে ষড়যন্ত্রগুলোর সত্যতা পাওয়া গেছে যেমন মার্কিন প্রেসিডেন্ট রিচার্ড নিক্সন এবং তার সহযোগিদের ওয়াটারগেট স্ক্যান্ডাল ধামাচাপা দেয়ার প্রচেষ্টা ; একে ষড়যত্র তত্ত্ব না বলে বরং "অনুসন্ধানমূল্ক সাংবাদিকতা" বা "ঐতিহাসিক বিশ্লেষণ" বলা হয়। অপরদিকে, "ওয়াটারগেট ষড়যন্ত্র তত্ত্ব" প্রকৃতপক্ষে ওয়াটারগেট ষড়যন্ত্রে যুক্ত ব্যক্তিরা যে আসলে নিজেরাই আরেক গভীর ষড়যন্ত্রের স্বীকার তা বোঝানো হয়।
ফৌজদারি ষড়যন্ত্রের সাথে বৈপরিত্
ফৌজদারি আইন অনুযায়ী, ষড়যন্ত্র হচ্ছে দুই বা ততোধিক ব্যক্তির ভবিষ্যতে কোন অপরাধ সম্পন্ন করার জন্য একজোট হওয়া। আমেরিকান পুলিশ একাডেমির মৌলিক পাঠ্যবই অনু্সারে-" যখন কোন অপরাধ ঘটানোর পেছনে অনেক লোকের প্রয়োজন পরে তখন একটি ষড়যন্ত্রের উদ্ভব হয়। রাষ্ট্রবিজ্ঞান এবং সমাজবিজ্ঞান এর অধ্যাপক জন জর্জ এর ভাষ্যমতে, ফৌজদারি বিচার ব্যবস্থায় প্রকৃত ষড়যন্ত্রগুলোর অভিযোগ আনতে হলে সুস্পষ্ট এবং মানসই প্রমাণ পেশ করতে হয়, সংখ্যায় প্রমাণের পরিমাণ কম বা বেশি হোক না কেন, এবং এ ষড়যন্ত্রগুলো একটি সুনির্দিষ্ট ঘটনা বা বিষয়কে কেন্দ্র করেই ঘটবে।
প্রাতিষ্ঠানিক গবেষণা থেকে পৃথকীকরণ
নোম চম্‌স্কি প্রাতিষ্ঠানিক গবেষণা থেকে ষড়যন্ত্র তত্ত্বকে আলদা করেন। প্রাতিষ্ঠানিক বিশ্লেষণ সাধারণত জনসাধারণের ওপর গুরুত্বারোপ করে, জনবিদিত এবং প্রকাশ্য প্রতিষ্ঠানগুলোর দীর্ঘমেয়াদী আচরণ বিশ্লেষণ করে বিদ্যমান প্রাতিষ্ঠানিক তত্ত্ব উপাত্তের ওপর ভিত্তি করে। ষড়যন্ত্র তত্ত্ব বিচ্ছিন্ন কিছু ব্যক্তিবর্গের গোপন চক্রান্ত নিয়ে গবেষণা করে।
মনস্তত্ত্ব
ন্যুনতম ১৯৬০ সাল থেকে ষড়যন্ত্র তত্ত্ব সমাজবিজ্ঞানীদের নিকট খুব আগ্রহের বিষয় হয়ে দাঁড়ায়, যখন প্রেসিডেন্ট কেনেডি আততায়ীর হাতে নিহত হন। টার্কে সেলিন নেফেস এ তত্ত্বগুলোর পেছনে রাজনৈতিক কারণগুলোকে গুরুত্বে আনেন। তিনি বলেন যে এর দ্বারা সামাজিক সংগঠনগুলোর বাস্তব তবে গুপ্ত ক্ষমতা উন্মোচন করারা প্রচেষ্টা করা হয়।
অশুভ শক্তি ব্যাখার উদ্দেশ্যে
আমেরিকার চলমান সংস্কৃতি এর অংশ হিসেবে "ষড়যন্ত্র তত্ত্বের" উপরও আলোচনার সময় রাজনৈতিক বিশ্লেষক মাইকেল বারকুন বলেন, এটি এমন এক বিশ্বাস ব্যবস্থা যা কোন ঘটনার পেছনে শক্তিধর এবং চতুর কোন জনসমষ্টির অমঙ্গলকর উদ্দেশ্য নিহিত সূচনা করে। বার্কুন এর মতে ষড়যন্ত্রের তিনটি পাট বিদ্যমান।
১. প্রথমত, ষড়যন্ত্র তত্ত্ব সেই ব্যাখা দেয় যা প্রাতিষ্ঠানিক বিশ্লেষণ দিতে অক্ষম হয়। এতে করে বিহ্বল কোন পরিবেশে অর্থ খুঁজে পাওয়া যায়।
২.দ্বিতীয়ত, ষড়যন্ত্র তাত্ত্বগুলো,অতি সরলভাবে এবং আবেদনময়ীভাবে তত্ত্বগুলো প্রকাশ করে থাকে ,এর সাথে শুভ এবং অশুভ শক্তিকে জড়িয়ে দিয়ে এবং ষড়যন্ত্রকারিদের অশুভ মেরুতে রেখে।
৩. তৃতীয়ত, ষড়যন্ত্র তত্ত্বকে বিশেষ এবং গোপন তথ্য হিসেবে প্রচার করা হয় যা অনেকের অজানা এবং অনেকের দ্বারা নিগৃহীত। ষড়যন্ত্র তাত্ত্বিকদের নিকট তারা ব্যতীত বাদবাকিরা মগজ-ধোলাইকৃত পাল এবং একমাত্র তারাই ষড়যন্ত্রকারিদের গুমোর ফাঁস করার কৃতিত্ব বহনকারী।
ওয়াকার এর পাঁচ ভাগ
জেসি ওয়াকার ষড়যন্ত্র তত্ত্বগুলোকে পাঁচটি ঐতিহাসিক শ্রেণিতে বিন্যাস করেন।
১. " এনিমি আউটসাইড" - বহিঃশত্রু যারা সমাজের বাহিরে থেকে সমাজের ক্ষতি করতে চক্রান্ত করে চলছে।
২. " এনিমি ইনসাইড " - সমাজের অভ্যন্তরীন জোট যাদের সমাজের অন্যান্যদের থেকে পৃথক করা যায় না।
৩. " এনিমি এবাভ " - সমাজের উচ্চশ্রেণিদের জোট যারা নিজ স্বার্থ উদ্ধার করতে সমাজকে ব্যবহার করে চলছে।
৪. " এনিমি বিলো "- সমাজের নিচুশ্রেণিদের জোট যারা সব বাধা ভেঙ্গে সমাজ ব্যবস্থাকে উপড়ে ফেলতে চায়।
৫." বেনেভোলেন্ট কন্সপিরেসিস '' - দেবদূততূল্য জনসমষ্টি যারা পর্দার পেছনে কাজ করে পৃথিবীকে আরো বসবাসযোগ্য এবং পরোপকার করে চলছে।
বার্কুন এর তিন ভাগ
বার্কুন পরিসরের ওপর ভিত্তি করে তিন ভাগে ভাগ করেছেন,
১. ঘটনাকেন্দ্রিক ষড়যন্ত্রঃ বার্কুন লিখেছেন-" এ ষড়যন্ত্র গুলো নির্দিষ্ট কোন ঘটনা বা অল্প কয়েকটি বিচ্ছিন্ন ঘটনার মধ্যে সীমাবধ্য। ষড়যন্ত্রকারীদের এক্ষেত্রে ধরা হয় যে তারা নির্দিষ্ট কোন উদ্দেশ্যে একটি সীমাবধ্য পরিসরে তাদের সকল শ্রম নিবদ্ধ করে। যেমন - কেনেডী গুপ্তহত্যা, ৯/১১ আক্রমণ , কৃষ্ণকায়দের মাঝে এইডস এর মহামারী ছড়ানো, টি ডব্লিউ এ ফ্লাইট এর ক্র্যাস ইত্যাদি।
২.সাংগঠনিক ষড়যন্ত্রঃ বার্কুন এর মতে এরুপ ষড়যন্ত্রের পেছনে বৃহৎ কোন উদ্দেশ্য থাকে, বিশেষ করে কোন রাষ্ট্রের ক্ষমতা দখল করা, এমনকি পুরো পৃথিবীরও হতে পারে। লক্ষ্য ক্ষেত্রবিশেষে পাল্টাতে দেখা গেলেও ষড়যন্ত্রের কৌশল প্রায় ক্ষেত্রে একই থাকে- একটি একক, সাধারণ, অশুভ সংস্থা যারা বিরাজমান প্রতিষ্ঠানগুলোতে অনুপ্রবেশ করে এদের বিধ্বংস করার পরিকল্পনা করে যাচ্ছে। ষড়যন্ত্র তত্ত্বগুলোর এটি একটি সাধারণ দৃশ্য যা ইহুদী, ফ্রিম্যাসন্স, ক্যাথলিক চার্চ এর বিরুদ্ধে প্রায়শঃই এরুপ কূটকৌশল এর অভিযোগ আনে। এমনকি সাম্যবাদী বা আন্তর্জাতিক পুঁজিবাদিদের বিরুদ্ধেও এমন অভিজোগ পাওয়া যায়।
৩ তীব্র ষড়যন্ত্রঃ বার্কুন বলেন-" এ ষড়যন্ত্রের বৈশিষ্ট্য হচ্ছে এটি ভিন্ন ভিন্ন অনেকগুলো ষড়যন্ত্রের ক্রমসমন্বয়ে তৈরী। ঘটনাকেন্দ্রিক এবং সাংগঠনিক ষড়যন্ত্রের জটিল এক সম্পর্কের জাল, যার চূড়ায় এক পরম শক্তিধর সত্তা বিদ্যমান যারা অন্যান্য ক্ষুদে চক্রান্তকারীদের নিয়ন্ত্রণ ও ব্যবহার করে চলছে। এ ধারার ষড়যন্ত্রগুলো ১৯৮০ সালের দিকে খুবই জনপ্রিয় হয়ে ওঠে, বিশেষ করে ডেভিড আইক এবং মিল্টন উইলিয়াম কপার এর লেখার মাধ্যমে।
রথবোর্ড এর অগভীর বনাম গভীর
উদারবাদী অর্থনীতিবিদ মুরে রথবোর্ড অগভীর ষড়যন্ত্রের বিপক্ষে এবং গভীর ষড়যন্ত্রের পক্ষে বক্তব্য রেখেছেন। তার মতে একজন অগভীর ষড়যন্ত্র তাত্ত্বিক একটি ঝাপসা ব্যপার পর্যবেক্ষণ করে নিজেকে প্রশ্ন করে, " এতে কে লাভবান হচ্ছে?" এরপর সে একজন সম্ভাব্য সুফল্ভোক্তাকে চক্রান্তকারী হিসেবে ধরে নেয় এবং তার বিরুদ্ধে গুপ্তভাবে ঘটনা নিয়ন্ত্রণের ধারণা পোষণ করে। অপরপক্ষে, গভীর ষড়যন্ত্র তাত্ত্বিকরা একটি সন্দেহউদ্রেককারী অবস্থান থেকে যাত্রা শুরু করেন এবং যথযোগ্য ও মানসম্মত প্রমাণ জড়ো করা শুরু করেন। তিনি বলেন যে এরুপে তাত্ত্বিক " মনে উদয় হওয়া প্রাথমিক সন্দেহ কে আরোদূর যৌক্তিক বিশ্লেষণ যাচাই করে নেন।" কন্সপিরেসিসম
বৈশ্বিক দর্শন হিসেবে "কন্সপিরেসিসম"
"কন্সপিরেসিসম" বলতে বোঝায় বিশেষ একটি বৈশ্বিক দর্শনকে যা বিশ্বের ইতিহাস এর কেন্দ্রে ষড়যন্ত্রকে রেখে একে উন্মোচন করার চেষ্টা করে। ষড়যন্ত্র তত্ত্ব এবং কন্সপিরেসিসম নিয়ে যত প্রাতিষ্ঠানিক গবেষণা হয়েছে তাতে নানা ধরনের প্রকল্প ফুটে উঠেছে। বার্লেট এবন লায়ন্স এর মতে, " কন্সপিরেসিসম হল এমন এক আখ্যান যা অশুভ অর্থে ধারণকৃত কোন শত্রু সংগঠনকে জনগনের সার্বিক মঙ্গলের বিরুদ্ধে চক্রান্তকারী হিসেবে বলির পাঠা বানায় এবং শিসদাতাকে বীরের ভূষণে ভূষিত করে।
ইতিহাসবিদ রিচার্ড হফসটাটার আমেরিকান ইতিহাসে ভ্রমগ্রস্ততা এবং কন্সপিরেসিসমকে তার রচনা আমেরিকান রাজনীতিতে ভ্রমগ্রস্ততার রুপ বইটিতে উল্লেখ করেন, যা ১৯৬৪ সালে প্রকাশিত হয়। বার্নার্ড বেইলিন এর আমেরিকান বিপ্লবের আদর্শগত ব্যুৎপত্তি (১৯৬৪)  বইটিতে তিনি  উল্লেখ করেন যে একই ধরনের ঘটনা আমেরিকান বিপ্লবের আগেও লক্ষণীয়। কন্সপিরেসিসম মানুষের দৃষ্টিভঙ্গি এবং কিছু ষড়যন্ত্র তত্ত্বের উপর আলোকপাত করে যা বৈশ্বিক এবং একই সাথে ইতিহাসকেন্দ্রিক।
কন্সপিরেসিসম পদটি আরো জনপ্রিয়তা লাভ করে ফ্র্যাঙ্ক পি মিন্টয এর মাধ্যমে ১৯৮০ সালের দিকে। মিন্টয এর মতে, কন্সপিরেসিসম হচ্ছে " এমন বিশ্বাস যা ইতিহাস উদঘাটনে ষড়যন্ত্রের মুখ্য উপস্থিতিকে ধরে নেয়। "
কন্সপিরেসিসম আমেরিকা এবং অন্যান্য অঞ্চলের বিভিন্ন সামাজিক এবং রাজনৈতিক সংগঠনের চাহিদার যোগান দেয়। এটি অভিজাতদের আর্থ-সামাজিক ধবসের পেছনে দায়ী করে,এবং সাথে সাথে এও ধারণা করে যে, গণপদক্ষেপ এর মাধ্যমে তাদের ক্ষমতা থেকে উৎখাত করা গেলে তবেই সুসময় আসবে। এমন করে কন্সপিরেসিসম কোন বিশেষ আদর্শের ওপর দৃষ্টান্ত প্রদর্শন করে না।
মানব ইতিহাস পর্যালোচনা করে দেখা যায়, সামাজিক এবং রাজনৈতিক উচ্চ ক্ষমতাধর ব্যক্তিরা নানা গণহত্যা এবং দুর্বিপাকের পেছনে দায়ী। এমনকি তারা নিজেরা কিছু ষড়যন্ত্রের সাথে জড়িয়ে একই সাথে ষড়যন্ত্র তত্ত্বের প্রচার করে গিয়েছেন নিজেদের লক্ষ বাস্তবায়নের জন্য। হিটলার এবন স্ট্যালিন দাবি করত যে তারা যাদের বিরুদ্ধে যুদ্ধে নেমেছে তারা রাষ্ট্রের অমঙ্গল সাধনে চক্রান্ত করে চলছে। এমনকি অনেক প্রকৃত ষড়যন্ত্রকে ষড়যন্ত্র তত্ত্ব হিসেবে বাতিল ঘোষণা করা হয়েছিল, যা পরবর্তিতে সত্য প্রমাণিত হয়। তবে ইতিহাস যে কোন এক দির্ঘমেয়াদী চক্রান্ত দ্বারা চালিত তা ইতিহাসবিদ ব্রুস কামিংস এর দ্বারা প্রত্যাখ্যাত।
তবুও যদি সত্যিকার অর্থে যদি ষড়যন্ত্রের অস্তিত্ব থাকে, তা ইতিহাসকে সামান্যই নাড়া দেয়। এগুলো প্রান্তীয় কিছু পরিবর্তন আনলেও তা মূলত চক্রান্তকারীদের চক্রান্তের উপজাত হিসেবে আসে যা এর রচয়িতারাও অনুমান করতে পারে না। ইতিহাস মূলত বৃহৎ শক্তি এবং সংগঠিত মানব অবকাঠামোর দ্বারা চালিত হয়।
তাইম ম্যাগাজিন এর জাস্টিন ফক্স কন্সপিরেসিসম এর বাস্তবধর্মী ব্যাখা দেন। তিনি বলেন যে ওয়াল স্ট্রিট এর ব্যবসায়ী এবং দালালগোষ্ঠীরা অনেক ষড়যন্ত্র তত্ত্বপ্রবণ, এবং এর সাথে কিছু অর্থনৈতিক বাজার ষড়যন্ত্রের তথ্য আরোপ করেন যার দ্বারা বাজারব্যাবস্থার প্রতিনিয়ত উত্থান পতন ব্যাখা করা যায়। অনেক সৎ সাংবাদিকরা তার মতে ষড়যন্ত্র তাত্ত্বিক, এবং তাদের আংশিক কিছু অংশ মাঝে মাঝে সত্যও বনে যায়।
যুক্তরাষ্ট্র
" কিছু ইতিহাসবিদ ধারণা প্রস্তাব করেছেন যে, যুক্তরাষ্ট্র সম্প্রতি ষড়যন্ত্র তত্ত্বগুলোর জন্য প্রজনন স্থল হিসেবে কাজ করছে। এর পেছনে কারণ হল ১৯৬০ সাল থেকে ঘটে যাওয়া বেশ কিছু গুরুত্ববাহী উচ্চপর্যায়ের ষড়যন্ত্র।" এমন প্রকৃত কিছু ষড়যন্ত্র অন্যান্য ভিত্তিহীন ষড়যন্ত্র তত্ত্বের পেছনে জ্বালানি হিসেবে কাজ করে।
মধ্যপ্রাচ্য
ষড়যন্ত্র তত্ত্বগুলো আরব সংস্কৃতি এবং রাজনীতি বোঝার জন্য একটি গুরুত্ববাহী উপাদান। প্রফেসর ম্যাথিউ গ্রে এর মতে এগুলো " খুবই সাধারণ এবং জনপ্রিয় ঘটনা "। " কনপিরেসিসম আরব ভূখন্ডের রাজনীতি বুঝার ক্ষেত্রে একটি গুরুত্বপূর্ণ উপকরণ। এর বিভিন্ন রুপভেদের মধ্যে আছে উপনিবেশবাদ,ইহুদিবাদ, পরাশক্তি, তেল রাজনীতি, সন্ত্রাসের বিরুদ্ধে যুদ্ধ যা অধিকাংশে ইসলামের বিরুদ্ধে যুদ্ধ মনে করে। উদাহরনস্বরূপ, দা প্রটোকলস অফ দা এল্ডারলি যায়ন  নামক কুখ্যাত ভুয়া দলিল যা পৃথিবীর ক্ষমতা দখলের উদ্দেশ্যে ইহুদিদের নীলনকশার কথা প্রকাশ করে তা মধ্যপ্রাচ্যে ব্যাপকভাবে পঠিত এবং প্রচারিত। রজার কোহেনের মতে, আরব সাম্রাজ্যে ষড়যন্ত্র তত্ত্বগুলো হলো, "ক্ষমতাহীনদের চূড়ান্ত আশ্রয় এর মত"। আল মুমিন এর ক্ষতিকর দিক সম্পর্কে উল্লেখ করে বলেন যে, " এ তত্ত্বগুলো শুধু আমাদের সত্য জানা থেকেই বিরত রাখে না, বরং নিজদের দোষত্রুটি স্বীকার এবং মোকাবেলা করা থেকেও বিরত রাখে। "
প্রাদুর্ভাব
কিছু বিজ্ঞের মতে,একদা ক্ষুদ্র পরিসরে পাঠকসীমার মধ্যে বিদ্যমান থাকলেও বর্তমানে গণমাধ্যমে সাধারণ যায়গা করে নিয়েছে, এবং কন্সপিরেসিসমকে বিংশ এবং একবিংশ শতাব্দির যুক্তরাষ্ট্রের উদীয়মান সাংস্কৃতিক প্রপঞ্চ হিসেবে পরিণত করতে অবদান রেখেছে। নৃতত্ত্ববিদ হ্যারি জি ওয়েস্টার এবং টড স্যান্ডার্স এ মতে, আমেরিকানদের একটি বড় অংশ অন্তত কিছু ষড়যন্ত্র তত্ত্বে দৃঢ় বিশ্বাস করে। ষড়যন্ত্র তত্ত্বে বিশ্বাস তাই বর্তমানে সমাজবিজ্ঞানী, মনস্তাত্ত্বিক, এবং লোকসংস্কৃতির বিশেষজ্ঞদের কাছে আকর্ষণের বিষয় হয়ে উঠেছে।
মনস্তাত্ত্বিক মূল
কিছু মনবিজ্ঞানীদের মতে, যারা ষড়যন্ত্র তত্ত্বে বিশ্বাস করে তাদের অন্যের কথা সহজে বিশ্বাস করার প্রবণতা থাকে।
কোন মনবিজ্ঞানী মনে করেন যে, উদ্দেশ্য অনুসন্ধান হচ্ছে কন্সপিরেসিসম এর একটি সাধারণ বিষয় এবং এর বিকাশে সহায়ক। এমনকি এ বিষয়টি এমনই ক্ষমতাবাহী যে, এটি একাই এই ধারণা প্রণয়নে ভূমিকা পালন করতে পারে। প্রথমে কোন ব্যাপারে অনুমান করা হয়, পরে আগত তথ্য-উপাত্ত সুবিধানুযায়ী বিশ্লেষণ করে এবং সাংঘর্ষিক তথ্য উপেক্ষা করে-অনুমিত প্রকল্পকে আরো দৃঢ় করা হয়। এভাবে কন্সপিরেসিসম এ বিশ্বাস আরো মজবুত হয়। কোন সামাজিক গোষ্ঠীতে যখন কোন ষড়যন্ত্র তত্ত্ব জনপ্রিয়তা পায়, তখন তা সামজিক চাপেও অনেকক্ষেত্রে স্থায়ীত্ব লাভ করে। ইউনিভার্সিটি অফ কেন্ট এ সম্পাদিত কিছু গবেষণায় উঠে এসেছে যে, লোকে ষড়যন্ত্র তত্ত্বে প্রভাবিত হতে পারে, নিজের ঘটমান আচরণগত পরিবর্তন সম্পর্কে অবগত না থেকেও। এ পরীক্ষায় অংশগ্রহণকারীদের ওয়েলস এর রাজকুমারী প্রিন্সেস ডায়ানার মৃত্যু নিয়ে প্রচলিত জনপ্রিয় ষড়যন্ত্র তত্ত্ব পড়তে দেয়া হয়। পড়ার পর তারা একে অপরের দৃষ্টিভঙ্গির পরিবর্তন সহজে অনুধাবন করতে পারে, তবে নিজেরটি নয়। এটি মূলত তাদের নিজ নিজ বিশ্বাস করা ষড়যন্ত্র তত্ত্বের প্রতি দুর্বলতা এবং পক্ষপাতিত্ব এর কারণে। তাই, উদ্ভবকগণ ইতি টানেন এই বলে যে,ষড়যন্ত্র তত্ত্বগুলো গুপ্ত এক বিশেষ মোহে সকলকে আকৃষ্ট করে।
২০১২ সালে প্রকাশিত এক সংখ্যায় উঠে এসেছে যে, ষড়যন্ত্র তত্ত্বে বিশ্বাসী লোকেরা বহুবিধ ষড়যন্ত্রে বিশ্বাস করার প্রবণতা রাখে, এমনকি তারা একে অপরের সাথে সাংঘর্ষিক হলেও। যেমন, অনেক লোক যারা বিশ্বাস করে যে ওসামা বিন লাদেন আমেরিকানদের দ্বারা জীবিত উদ্ধার হয়েছে তারা সম্ভাব্যভাবে এও বিশ্বাস করে যে, ওসামা বিন লাদেনকে ২০১১ সালের পূর্বে তার বাসস্থান পাকিস্তান এর এবটোবাদে অভীযান চালিয়ে হত্যা করা হয়েছে।
সায়েন্টিফিক জার্নালে ২০১৩ সালে প্রকাশিত একটি প্রবন্ধে স্যান্ডার ভ্যান ডার লিন্ডেন আলোচনা করেন যে, প্রাপ্ত বৈজ্ঞানিক তথ্য-উপাত্তের ভিত্তিতে এই উপসংহারে আসা যায়, ১) যারা ষড়যন্ত্র তত্ত্বে বিশ্বাস করে তারা অন্যান্য তত্ত্বগুলোকেও সহজেই১ সমর্থন করে। ২) ষড়যন্ত্রের ধারণাগুলো তৈরীর পেছনে সাধারণত সিযোটপি এবং ভ্রমগ্রস্ততা জড়িত। ৩) ষড়যন্ত্র তাত্ত্বিকদের বৈশ্বিক দৃষ্টিভঙ্গি সুপ্রতিষ্ঠিত বৈজ্ঞানিক তত্ত্বের ওপর অবিশ্বাস সৃষ্টি করে, যেমন- ক্যান্সার এর সাথে ধূমপান এর সম্পর্ক, বৈশ্বিক উষ্ণতার সাথে কার্বন-ডাই -অক্সাইড এর নির্গমনের সম্পর্ক। ৪) ষড়যন্ত্রের কল্পনাগুলো অধিকাংশ ক্ষেত্রে মানুষকে এমন প্যাটার্ন দেখতে সাহায্য করে যার আসলে কোন অস্তিত্বই থাকে না। ভ্যান ডার লিন্ডেন "ষড়যন্ত্র-প্রভাব" পদটির প্রচলন করেন।
মানবতাবাদি মনোবৈজ্ঞানিকগণ এর মতে, ষড়যন্ত্রগুলোর পেছনে চক্রান্তকারী গোষ্ঠীদেরকে অনেক ক্ষেত্রে প্রতিকূল দৃষ্টিতে দেখলেও এই বিশ্বাস এর পেছনে কিছুটা আশ্বাস কাজ করে। এর কারণ হতে পারে যে, মানব সমাজের উত্থান-পতন এবং জটিলতার পেছনে মানুষ এর হাত আছে মনে করা, মানব নিয়ন্ত্রণ এর বাহিরে কোন কিছুকে দায় করা অপেক্ষা বেশি সান্ত্বনাদায়ক। এমন বিশ্বাস মানুষকে ভাবায় যে, কোন ঘটনাই দৈবাৎ নয় বরং মানবনিয়ন্ত্রিত। এতে করে এই ধারণার উৎপত্তি হয় যে চক্রান্তগুলো মানুষের ধরা-ছোঁয়ার মধ্যে এবং নিরাময়যোগ্য। যদি এমন কোন চক্রান্তকারীদের উদ্ভব হয়েও থাকে তাও এদের চক্রান্ত ধূলিসাৎ করে দেয়াও সম্ভব, অথবা বিপরীতভাবে এতে অংশ নেয়াও সম্ভব। পরিশেষে, এরুপ তত্ত্বে বিশ্বাস লোক-মর্যাদার এক অন্তর্নিহিত রুপ, যা অবচেতন মনে তবে প্রয়োজন এর স্বার্থে মানুষকে তার অসহায়বোধ থেকে মুক্তিদান করে এবং তাকে ঘটিত সব ঘটনার পেছনে দায়ী থাকে।
অভিক্ষেপ
কোন কোন ইতিহাসবিদ এর মতে, ষড়যন্ত্র ভাবাপন্ন মনোভাব এর সাথে মানসিক অভিক্ষেপ কিছুটা সংশ্লিষ্ট। তাদের প্রদত্ত যুক্তি অনুযায়ী,এই অভিক্ষেপ উদ্ভাসিত হয় নিজের ভেতর সুপ্ত অসৎ গুনাবলিগুলোকে ষড়যন্ত্রকারীদের চরিত্রে আরোপণ করে। রিচার্ড হফস্টাটার বলেন,
"এটি স্পষ্টতই বোঝা যায় যে, এ গুপ্ত শত্রুটি আসলে ব্যক্তিচরিত্রেরই একাংশের প্রতিরূপ। ব্যক্তিচরিত্রের সকল মন্দ ও অগ্রহনযোগ্য দিকগুলো দিয়ে তাকে চরিত্রায়িত করা হয়। প্রতিপক্ষ           সর্বজনীন বুদ্ধিজীবী হতে পারে বটে, তবে ভ্রমগ্রস্তরা তাকে বিদ্যাবেত্তায় ছাড়িয়ে যাবার ভ্রমে নিমজ্জ থাকে। কু ক্লুক্স ক্ল্যান যেমন ক্যথলিসিসম এর অনুকরণে তাদের পুরোহিতদের মত                                বেশভূষা গ্রহণ করেছিল, এছাড়া ক্যাথলিকদের ন্যায় অঙ্গশাখার সম্প্রসারণ এবং আচার-প্রথার বিকাশ ঘটিয়েছিল। জন বার্ক সোসাইটি কমিউনিস্ট সেল এর অনুকরণে এবং সম্মুখভাগের অংশ দ্বারা আপাতদৃষ্টিতে গোপন ক্রিয়াকলাপ চালিয়ে নিজেদের সাথে আদর্শগত দ্বন্দ্বে লিপ্ত সাম্যবাদী প্রতিপক্ষের বিরুদ্ধে নিষ্ঠুর উদ্যোগের আহবান জানায়। বিভিন্ন গোঁড়া সমাজতন্ত্রবিরোধী সংগঠনের মুখপাত্ররা জনসমক্ষে সাম্যবাদবিরোধী আন্দোলন এর বিরুদ্ধে নিষ্ঠার সাথে কাজ করাকে প্রশংসিত করেছেন। "
এপিস্টেমিক বাইয়াস
ব্রিটিশ মনোবৈজ্ঞানিক সংস্থা অনুসারে এমনটি সম্ভব যে, কোন নির্দিষ্ট বিষয়ে মানুষ জ্ঞানের ব্যাপারে পক্ষপাতদুষ্ট ভাব প্রকাশ করছে। তাদেরই চালিত এক জরিপে দেখা গেছে যে, মানুষেরা থাম্ব রুল ব্যবহার করে যা তাদের মনে এই ধারণা তৈরী করে যে, কোন নির্দিষ্ট ঘটনার পেছনে কোন নির্দিষ্ট কারণ থাকতে হবে। তারা জরিপে অংশগ্রহনকারীদের একই প্রেক্ষাপটে চার রকম ঘটনার বিবরণ করেন। একজন বিদেশী রাষ্ট্রপতি আততায়ীর হাতে ১)নিহত হয়েছেন, ২)আহত হয়েছেন, ৩) আঘাতপ্রাপ্ত হয়ে সেরেও উঠেছেন তবে পরবর্তিতে কোন এক সময় হৃদরোগে মৃত্যুবরণ করেন, ৪) আঘাতপ্রাপ্ত হন নি। অংশগ্রহনকারীরা গুরু ঘটনাগুলোতে সন্দেহ জমাতে শুরু করে, অর্থাৎ যেগুলোতে রাষ্ট্রপতি মারা যায়। যদিও চারটি ঘটনার পেছনেই সমপরিমান প্রমাণ বিদ্যমান। এপোফেনিয়া, মানুষের একটি স্বাভাবিক জেনেটিক বৈশিষ্ট্য যা তাকে বিভিন্ন দৈবাৎ ঘটনার পেছনে প্যাটার্ন সন্ধানের প্রবণতা তৈরী করে, তাই মূলত বিভিন্ন ঘটনার আড়ালে ব্যক্তিকে ষড়যন্ত্রের আভাস দেয়।
ক্লিনিকাল সাইকোলজি
কিছু কিছু ব্যক্তিবিশেষের ক্ষেত্রে, ষড়যন্ত্র তত্ত্বগুলোর প্রতি অতিরিক্ত বিশ্বাস, পুনর্পুনঃ প্রমাণের প্রচেস্টা, বা বারবার পুনরাবৃত্তি করা, মানসিক সমস্যা হিসেবে চিহ্নিত করা যেতে পারে।
সামাজিক-রাজনৈতিক মূল
ক্রিস্টোফার হিচেন্স এর মতে, ষড়যন্ত্র তত্ত্বগুলো হচ্ছে গণতন্ত্রের নিষ্কাশিত ধোঁয়া, বৃহৎ জনসমষ্টির মাঝে ব্যাপক পরিমাণ তথ্য পরিচলনের ফসল। ষড়যন্ত্র তত্ত্বগুলো মানসিকভাবে তৃপ্তিদায়ক হতে পারে, যখন নৈতিকতার প্রসঙ্গে তা বোধগম্য হয়। এভাবে, এরুপ মতবাদে বিশ্বাসী লোকেরা অপর কোন এক গোষ্ঠীর ওপর নৈতিক দায় চাপিয়ে দিতে পারে ( এমন গোষ্ঠী যার সে অন্তর্ভুক্ত নয় )। এতে করে সে প্রাতিষ্ঠানিক বা সামজিক যে কারণে অনৈক্যের সৃষ্টি তা থেকে নিষ্কৃতি অনুভব করতে পারে। রজার কোহেন নিউ ইয়র্ক টাইমস এ লেখেন, " বন্দি মনগুলো ষড়যন্ত্র তত্ত্বে অধিক বিশ্বাসপ্রবণ হয় কেননা এটি ক্ষমতাহীনের শেষ আশ্রয়। তারা নিজেদের জীবনে সুপরিবর্তন আনতে অপারগ হলে এই ভেবে শান্তি পায় যে, পৃথিবী কিছু পরাক্রমশালী নিয়ন্ত্রক দ্বারা চালিত হচ্ছে বিধায় আজ তার এই অবস্থা।
যেক্ষেত্রে সামজিক অবস্থার কারণে বা ক্ষমতা বহির্ভুত হবার কারণে দায়িত্ব পালন করা সম্ভব হয় না, সেখানে, ষড়যন্ত্র তত্ত্বগুলো মানসিক চাহিদাগুলোকে পূর্ণতা দেয়। একারণে এরুপ মতবাদগুলো
সামাজিকভাবে বিচ্ছিন্ন বা রাজনৈতিকভাবে ক্ষমতাহীন পরিবেশে বেশি প্রভাব বিস্তার করে।
সমাজবিজ্ঞানী হোলগার হেরউইগ প্রথম বিশ্বযুদ্ধের ব্যুৎপত্তির ইতিহাসের জার্মান সংস্করন গবেষণা করতে গিয়ে দেখেন যে, যেসব ঘটনাগুলো বেশি গুরুত্বপূর্ণ সেগুলো অতিরিক্ত দূর্বোধ্য, কারণ এ ঘটনাগুলো সবজান্তাদের এবং শ্রুতিলেখকদের বেশি আকৃষ্ট করে থাকে।
অপরদিকে, ষড়যন্ত্র মতবাদ্গুলো ঘটনাপরিক্রম এবং সংশ্লিষ্ট প্রমাণাদির অসামঞ্জস্য থেকেও উৎপত্তি লাভ করতে পারে। এভাবে তারা ঘটনাটির কিছু অনাবিষ্কৃত ক্ষেত্রের ব্যাপারে ইঙ্গিত করতে সক্ষম হয়।
সমালোচনা তত্ত্বের প্রভাব
ফ্রেঞ্চ সমাজবিজ্ঞানী ব্রুনো লাটুর এর মতে, ষড়যন্ত্র তত্ত্বগুলোর বিস্তর জনপ্রিয়তার মূলে মার্ক্সিস্ট অনুপ্রাণীত ক্রিটিকাল থিওরি এবং ১৯৭০ থেকে একাডেমিয়াতে চলে আসা সমধর্মী কিছু ধারণার পরিব্যাপকতা কাজ করে।
লাটুর মন্তব্য করেন যে, একাডেমিয়াতে ৯০ শতাংশ সমসাময়িক সামাজিক সমালোচনাকে দুই ভাগে ভাগ করা যায়, যাকে তিনি আখ্যায়িত করেন " ফেইরি পজিশন এবং ফ্যাক্ট পজিশন " নামে। ফ্যাক্ট পজিশনটি অতিপ্রাকৃত শক্তিবিরোধী. এই মত অনুযায়ী ' বিশ্বাসের বস্তু ' (ধর্ম,শিল্প) কিছু ধারণামাত্র যার ওপর ক্ষমতা অর্পণ করা হয়। লাটুর বলেন যে, এই পদ্ধতি অনুসরনকারীরা নিজেদের মতামতের ব্যাপারে পক্ষপাতদুষ্ট হয়, এই ভেবে যে তাদের ধারণা " বৈজ্ঞানিকভাবে সমর্থিত "। এই ব্যাপারে তাদের নিকট ঘটনা সম্পর্কিত সমস্ত তথ্য এবং রহস্য উদঘাটনের সঠিক পদ্ধতি অনুসরন আবশ্যকীয়। ফেইরী পজিশন  অনুযায়ী, প্রত্যেকে স্বতন্ত্রভাবে এক প্রকার বহিঃশক্তি দ্বারা নিয়ন্ত্রিত, অধিকাংশ ক্ষেত্রে নিজেদের অজ্ঞাতেই। লাটুর বলেন, এ দুই পদ্ধতি একাডেমিয়াতে দুই মেরুর সৃষ্টি করেছে যার উভয় দিকই খুব তীব্র। " আপনারা কি দেখেছেন, সুক্ষ্মদর্শী চিন্তাধারা থাকার মজাটা কোথায়? " -লাটুর প্রশ্ন করেন এবং প্রতিউত্তরে বলেন, " আপনার দৃষ্টিকোণ থেকে আপনি সর্বদাই সঠিক "।
স্যার মোক্ষগুণ্ডাম বিশ্বেশ্বরায় টার্মিনাল–আগরতলা হামসফর এক্সপ্রেস
স্যার মোক্ষগুণ্ডাম বিশ্বেশ্বরায় টার্মিনাল–আগরতলা হামসফর এক্সপ্রেস ভারতীয় রেলওয়ের সবচেয়ে দীর্ঘ হামসফর এক্সপ্রেস এবং ষষ্ঠতম দীর্ঘতম ট্রেন পরিষেবা। এটি একটি সম্পূর্ণ শীতাতপ নিয়ন্ত্রিত এক্সপ্রেস ট্রেন, যা কর্ণাটকের রাজধানী ব্যাঙ্গালোরের স্যার এম. বিশ্বেশ্বরায় টার্মিনাল এবং ত্রিপুরার রাজধানী আগরতলার আগরতলা রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ১২৫০৩/১২৫০৪ ট্রেন নম্বরাঙ্কিত হয়ে পরিচালিত হচ্ছে। ট্রেনটি কর্ণাটক, তামিলনাড়ু, অন্ধ্রপ্রদেশ, ওড়িশা, পশ্চিমবঙ্গ, বিহার, আসাম ও ত্রিপুরার মধ্যে চলাচল করে। যাত্রাপথে ঝাড়খণ্ডের পাকুড় জেলায় কিছু পথ অতিক্রম করলেও এখানে ট্রেনটির কোন স্টপেজ নেই।  এটি পূর্বে ব্যাঙ্গালোর ক্যান্টনমেন্ট–কামাখ্যা হামসফর এক্সপ্রেস নামে পরিচিত ছিল, পরে অন্তিম স্টেশনগুলির সামান্য পরিবর্তন ও দীর্ঘকরন করা হয়।
কোচের বৈশিষ্ট্য
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।
কোচে ষোলোটি এসি-৩ টায়ার, একটি প্যান্ট্রিকার ও দুটি জেনারেটর পাওয়ার কার রয়েছে।
যাত্রাবিরতি
অন্ধ্রপ্রদেশের এলুরু এবং নেল্লোর স্টেশনেও দুটি হল রাখার প্রস্তাব দেওয়া হয়েছে।
লোকো লিংক
এই ট্রেনটি রায়পুরমের ইলেকট্রিক লোকো শেড ডব্লিউএপি-৭ বা‌‌ ইরোড়ুর ইলেকট্রিক লোকো শেড ডব্লিউএপি-৭ লোকোমোটিভ দ্বারা স্যার এম বিশ্বেশ্বরায় টার্মিনাল থেকে বিশাখাপত্তনম পর্যন্ত যায়। তারপরে বিশাখাপত্তনম থেকে নিউ কোচবিহার অবধি এটি হাওড়ার ইলেক্ট্রিক লোকো শেডের ডব্লিউএপি-৭ লোকোমোটিভের মাধ্যমে যায়। তারপরে নিউ কোচবিহার থেকে আগরতলা পর্যন্ত শিলিগুড়ির ডিজেল লোকো শেড ডব্লিউডিপি-৪ডি লোকোমোটিভ দ্বারা চলে।
পরিষেবা
১২৫০৩ নং স্যার মোক্ষগুণ্ডাম বিশ্বেশ্বরায় টার্মিনাল–আগরতলা হামসফর এক্সপ্রেস মঙ্গলবার যাত্রা শুরু করে ৬৪ ঘন্টা ৪০ মিনিটে ৩৫৪২ কিমি এবং ১২৫০৪ নং ট্রেনটি শনিবার থেকে শুরু করে ও ৬২ ঘন্টা ৩০ মিনিটে ৩৫৪২ কিমি অতিক্রম করে।